На основу члана 69. став 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017, 95/2018, 31/2019 и 72/2019), члана 70.став 10. Статута општине Гаџин Хан (,,Сл.лист града Ниша,, бр.10/2019), члана 12. Одлуке о првом ребалансу буџета општине Гаџин Хан за 2020. годину („Службени лист града Ниша“ број 101/2019, 91/2020) и предлога Службе за буџет, финансије и пореску администрацију број 400-1014/20-IV/01 од 26.11.2020. године,

Општинско веће општине Гаџин Хан на седници одржаној 26. новембра 2020. године, доноси

**Р Е Ш Е Њ Е**

**О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ**

1. Из средстава утврђених Одлуком о првом ребалансу буџета општине Гаџин Хан за 2020. годину (“Службени лист града Ниша” број 101/2019, 91/2020):

 **Раздео 5**

 **Програм 15 – Локална самоуправа**

 **0602- 0009 – Текућа буџетска резерва**

 **Функција 130 - Опште услуге**

 **Позиција 79.**

 **Економска класификација 499000 - Средства резерве**

**ОДОБРАВАЈУ СЕ** средства у износу од **726.000,00** динара (седамстотинадвадесетшестхиљададинара) Општинској управи за трошкове превоза асфалтне масе.

1. Средства из тачке 1. овог предлога распоређују се у оквиру

**Раздео 5**

**Програм 15- Опште услуге локалне самоуправе**

**Програмска активност 0602-0001-Функционисање локалне самоуправе**

**Функционална класификација 130 – Опште услуге**

**Позиција 63**

**Економска класификација 423900 – Остале опште услуге**

3. Средства ће се исплатити са рачуна извршења буџета број

840-156640-76.

Образложење­­­­­­­­­­­­­­­­

Средства текуће буџетске резерве користе се у складу са Законом о буџетском систему за непланиране сврхе за које нису утврђене апропријације или за сврхе за које се у току године покаже да апропријације нису биле довољне. Сагледавањем планираних и извршених средстава буџета, Образложења Одлуке о првом ребалансу буџета општине Гаџин Хан за 2020. годину и финансијског плана Општинске управе општине Гаџин Хан утврђено је да на економској класификацији 423900-Остале опште услуге нису планирана довољна средства.

Наиме уговором број 400-432/20-I од 18.09.2020. године закљученим између Општине Гаџин Хан и ЈП ,,Путеви Србије,, уступљено нам је 900 тона стругане асфалтне масе која се налази на привременој депонији у Новом Селу, укупне вредности 598.500,00 динара. Порез на додату вредност у висини од 20%-119.700,00 динара је платила Општина Гаџин Хан на рачун ЈП ,,Путеви Србије,,. Истим уговором је предвиђено да се Општина Гаџин Хан обавезује да стругану асфалтну масу превезе сопственим транспортним возилима. Укупан износ средстава одређен је на основу ценовника ЈП ,,Путеви Србије,, и укупне километраже од места утовара до места истовара.Ценовником је предвиђено да превоз једне тоне до 70км (а до Равне Дубраве има 67,6км) износи 672,14 динара, а за 900 тона укупна вредност је 604.926,00 динара плус ПДВ 20% што укупно износи 725.911,20 динара.

Да би се извршио превоз стругане асфалтне масе од Новог Села до Равне Дубраве средства се издвајају из текуће буџетске резерве.

.

Број: 06-400-565/20-III

У Гаџином Хану, 26.11.2020. године

ОПШТИНСКО ВЕЋЕ ОПШТИНЕ ГАЏИН ХАН

 ПРЕДСЕДНИК,

 Милисав Филиповић